stanford-oval/wikipedia huggingface dataset:
Thilo Kehrer
Aiheesta muualla

Wikimedia Commonsissa on kuvia tai muita tiedostoja aiheesta .
Kehrer Flashscore-sivustolla
Saksan joukkue – Jalkapallon MM-kilpailut 2022
1 Neuer |
2 Rüdiger |
3 Raum |
4 Ginter |
5 Kehrer |
6 Kimmich |
7 Havertz |
8 Goretzka |
9 Füllkrug |
10 Gnabry |
11 Götze |
12 Trapp |
13 Müller |
14 Musiala |
15 Süle |
16 Klostermann |
17 Brandt |
18 Hofmann |
19 Sané |
20 Günter |
21 Gündoğan |
22 ter Stegen |
23 Schlotterbeck |
24 Adeyemi |
25 Bella-Kotchap |
26 Moukoko |
Valmentaja Flick
Tiit Riisalo

| Tiit Riisalo |
| --- | --- |

Viron talous- ja IT-ministeri
 Kaja Kallaksen III hallitus 17. huhtikuuta 2023 – 23. heinäkuuta 2024  
Edeltäjä:  Riina Sikkut (talousministeri) Kristjan Järvan (IT-ministeri)
Seuraaja:  Erkki Keldo
Henkilötiedot
Syntynyt: 17. helmikuuta 1967 (ikä 57)
Tiedot
Puolue:  Viro 200 (2018–)
Muut puolueet:  IRL (2012–2016)
Tiit Riisalo (s. 17. helmikuuta 1967) on virolainen poliitikko, joka oli talous- ja IT-ministeri Kaja Kallaksen III hallituksessa. Hän on Viro 200 -puolueen jäsen. Vuosina 2012–2016 hän kuului IRL-puolueeseen ja toimi vuosina 2012–2015 sen puoluesihteerinä.  Vuodesta 2016 Riisalo työskenteli Viron presidentin kanslian johtajana. Hänen puolisonsa on reformipuolueen poliitikko ja saman hallituksen sosiaaliturvaministeri Signe Riisalo.
Riisalo on työskennellyt erilaisissa tehtävissä julkisella, yksityisellä ja kolmannella sektorilla, muun muassa Viron ulkoministeriössä, ollut Eläinlääkintä- ja Elintarvikeviraston vt. pääjohtaja, AS GO Travelin hallituksen jäsen, Kansalaisyhteiskuntarahaston neuvoston puheenjohtaja ja Elintarvikeviraston pääsihteeri. Hän on aktiivinen puolustusliittolainen ja hengenpelastaja. Vuoden 2022 lopulla Riisalo valittiin Viron kansainvälisen kehityksen keskuksen (ESTDEV) toimitusjohtajaksi.
Aiheesta muualla

Kuvia tai muita tiedostoja aiheesta Tiit Riisalo Wikimedia Commonsissa
Tiitinen

Tiitinen on muun muassa seuraavien suomalaisten henkilöiden sukunimi:
Atte Tiitinen (s. 2001), jääkiekkoilija
Alpo Tiitinen (1917–1992), päätoimittaja, kunnallispoliitikko ja teatteriarvosteija
Esko-Pekka Tiitinen (s. 1956), kirjailija ja kuvataiteilija
Ilmari Tiitinen (s. 1983), säveltäjä, muusikko ja äänisuunnittelija
Kalevi Tiitinen (s. 1958), Kangasniemen Kunnallislehden päätoimittaja
Kari-Pekka Tiitinen (1944–2024), Helsingin yliopiston työoikeuden professori
Netta Tiitinen (s. 1980), taidemaalari ja tilataiteilija
Seppo Tiitinen (s. 1947), Suojelupoliisin päällikkö 1978–1990, eduskunnan pääsihteeri 1992–2015
Veikko Tiitinen (1922–2001), näyttelijä.
Kuvitteellisia Tiitisiä

Julius Tiitinen, hahmo sarjakuvassa Helmi ja Heikki
Toivo Makkonen

Toivo Kalervo Makkonen (1. lokakuuta 1909 Vieremä – 20. lokakuuta 1973) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.
Makkosen vanhemmat olivat kauppias, maanviljelijä, liikennöitsijä Vilho (Ville) Makkonen ja Elsa Miina Piippo ja puoliso vuodesta 1933 Elsa Lappalainen. Makkonen aloitti työnsä liikennöintialalla vuonna 1927 isänsä ja veljensä kanssa. Ensimmäisen oman autonsa hän hankki vuonna 1930. Iisalmeen muuttaneesta Makkosesta tuli Pauli Huttusen kanssa vuonna 1936 perustetun Iisalmen Liikenne -yhtiön myötä merkittävä liikennöintsijä Ylä-Savossa. Iisalmen Liikenteen Huttunen ja Makkonen jakoivat vuonna 1945 niin, että Makkoselle jäi yhtiön linja-autoliikenne. Yrityksen nimi vaihtui samalla T. Makkosen Linja-autoliikenteeksi. Makkosen yhtiön ostettua vuonna 1973 A. Mörön sen toiminta laajeni Pohjois-Pohjanmaalle. Makkonen kehitti ja kasvatti yhtiötään, samoin kuin sen ohessa autokorjaamo- ja autokauppaliiketoimintaa. Hänen puolisonsa oli perustanut linja-autoliikkeen rinnalle autokoulun jo vuonna 1952. Liikenneneuvoksen arvonimen Makkonen sai vuonna 1966.
Toni Saarinen

| Toni Saarinen> Henkilötiedot |
| --- | --- |
Syntynyt: 6. elokuuta 1976 Hämeenlinna, Suomi
Kuollut: 2. elokuuta 2021 (44 vuotta)
Kansalaisuus:   Suomi  Itävalta
Jääkiekkoilija
Lempinimi:  Toke
Pelipaikka:  vasen laitahyökkääjä
Maila:  vasen
Pituus:  180 cm
Paino:  83 kg
Pelaajaura
Pääsarjaura:  1995–2005
Seurat:  HPK (SML) Pelicans (I-div./SML) EHC Lustenau (ÖNL/INL)
Toni Saarinen (6. elokuuta 1976 Hämeenlinna – 2. elokuuta 2021) oli suomalais-itävaltalainen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 336 runkosarjaottelua tehopistein 39+63=102 ja seitsemän playoff-ottelua tehden yhden syöttöpisteen. Saarinen pelasi uransa 11 viimeistä kautta Itävallan toiseksi korkeimmalla sarjatasolla Nationalligassa ja sitä seuranneessa Inter-National-Leaguessa. Hän edusti Itävallassa vain EHC Lustenauta, jonka kapteenina hän toimi neljänä viimeisenä kautenaan vuosina 2012–2016. Saarinen on Itävallan toiseksi korkeimman sarjatason (Nationalliga ja INL) runkosarjan kaikkien aikojen paras pistemies ja syöttäjä tehtyään yhteensä 360 ottelussa tehot 202+502=704.
Perhe ja yksityiselämä

Saarinen sai Itävallan kansalaisuuden vuonna 2013. Hänen serkkunsa Jani Keinänen pelasi omalla urallaan yli 600 SM-liigaottelua.
Saarinen kuoli vuonna 2021 auto-onnettomuudessa. Hänellä oli itävaltalainen vaimo ja kolme lasta.[lähde? ]
Tuv

Tuv, TuV, TUV ja TÜV voivat tarkoittaa ainakin seuraavia:
Teuvan rautatieasema, lyhenne Tuv
Tuv eli Töv, provinssi Mongoliassa
Tulevaisuusvaliokunta, (TuV) Suomen eduskunnan valiokunta
Tuvalun maatunnus
TÜV (saks. Technischer Überwachungsverein), Saksalainen katsastuslaitos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuv”, voi hakea sivunnimihaulla, laajalla sivunnimihaulla tai tekstihaulla.
Tiit Vähi

| Tiit Vähi |
| --- | --- |
 Tiit Vähi (2016)
Viron pääministeri
 Vähin I hallitus 30.1.1992–21.10.1992 Vähin II hallitus 17.4.1995–6.11.1995 Vähin III hallitus 6.11.1995–17.3.1997  
Edeltäjä:  Edgar Savisaar Andres Tarand
Seuraaja:  Mart Laar Mart Siimann
Henkilötiedot
Syntynyt: 10. tammikuuta 1947 (ikä 77) Valga
Tiedot
Puolue:  Viron kokoomuspuolue
Sotilaspalvelus
Kunniamerkit:  Kansojen ystävyyden kunniamerkki (Neuvostoliitto) Valtionvaakunan ritarikunta 2. luokka
Tiit Vähi (s. 10. tammikuuta 1947 Valga) on virolainen poliitikko, joka oli Viron pääministeri vuosina 1995–1997 ja useita kuukausia toimeenpanevana pääministerinä 1992 väliaikaisessa hallituksessa.
Opiskelu ja poliittinen ura

Vähi syntyi Valgassa ja valmistui Tallinnan teknillisestä yliopistosta insinööriksi. Itsenäisyysliikkeen aikana Vähi oli yksi kansanrintaman toimijoista ja johti Valgan paikallista komiteaa. Vuonna 1989 hänet nimitettiin liikenne- ja viestintäministeriksi, jossa toimessa hän oli tammikuuhun 1992.
30. tammikuuta 1992 Vähistä tuli Viron toinen pääministeri neuvostovallan jälkeen. Hän johti laajaa yksityistämisohjelmaa ja siirtymistä markkinatalouteen. Hänen hallituksensa otti käyttöön Viron oman valuutan, kruunun kesäkuussa 1992.
Väliaikaishallituksen sääntöjen mukaan hän ei ottanut osaa 20. syyskuuta 1992 järjestettyihin parlamenttivaaleihin.
Vuonna 1993 hänet valittiin Viron kokoomuspuolueen johtoon. Tällöin Vähi toimi vuosina 1993–1995 Tallinnan kaupunginvaltuuston puheenjohtajana ja Viron kaupunkien liiton hallituksen puheenjohtajana. Maaliskuun 1995 vaaleissa kokoomuspuolueen ja kansanliiton KMÜ-ryhmittymä voitti vaalit, ja presidentti Lennart Meri pyysi Vähiä muodostamaan hallituksen. Hän toimi pääministerinä kokoomuspuolueen ja keskustapuolueen hallituksessa, joka astui toimeen 17. huhtikuuta 1995.
Lokakuussa 1995 useita ministereitä erosi ja keskustapuolue jätti hallituksen. Vähi otti tilalle marraskuussa uudistuspuolueen. Mitään merkittävää ei saatu aikaan, koska puolueiden politiikka erosi toisistaan liikaa. Tämä hallitus kesti 20. marraskuuta 1996 asti, jolloin kuusi ministeriä erosi, mukaan lukien ulkoministeri Siim Kallas. Vähi uudisti hallituksen tällä kertaa vain oman puolueensa edustajilla. 7. helmikuuta 1995 hän selvisi epäluottamusäänestyksestä niukasti äänin 46–45.
Vähi jäi kiinni ns. korteriskandaalissa, jossa useat poliitikot ja virkamiehet yksityistivät itselleen ja sukulaisilleen Tallinnan vanhankaupungin asuntoja itselleen edulliseen hintaan. Hän erosi vapaaehtoisesti 25. helmikuuta 1997. Vähi ei menettänyt kiinteistöjään, mutta suuren määrän rahaa Viron pörssiromahduksessa 21. lokakuuta 1997.[lähde? ] Seuraavaksi pääministeriksi tuli Vähin kokoomuspuolueen kakkosmies Mart Siimann. Vähin perustama kokoomuspuolue, joka oli vallassa 1995–1999, hajosi vuonna 2001.
Poliittisen uransa jälkeen Tiit Vähi on toiminut Itä-Virumaan suurimman työnantajan "Silmet Gruppin" perustaja ja johtajana. Hän oli ollut aktiivinen toimija Sillamäen sataman kehittämisessä.
Turkmenistanin sosialistisen neuvostotasavallan lippu

Turkmenistanin sosialistisen neuvostotasavallan lippu
Turkmenistanin sosialistisen neuvostotasavallan lippu oli Turkmenistanin sosialistisessa neuvostotasavallassa käytössä ollut lippu, joka otettiin virallisesti käyttöön 1. elokuuta 1953. Lipussa oli punaisella pohjalla kaksi kapeaa vaaleansinistä viivaa, joiden selitettiin kuvaavan maassa käytössä olevia keinokastelukanavia. Kanavat toivat maalle runsaasti vaurautta, mutta kuten myöhemmin on käynyt ilmi, myös kosolti ekologisia ongelmia. Lipun vasemmassa ylälaidassa oli muiden neuvostotasavaltojen lippujen tapaan keltainen sirppi ja vasara sekä kommunismin viisisakarainen tähti.
Aikaisemmassa Turkmenistanin neuvostotasavallan lipussa oli punaisella pohjalla kyrilliset kirjaimet TCCP (latinalaisin kirjaimin TSSR), jotka merkitsivät Turkmenistanin sosialistista neuvostotasavaltaa. Tätä aikaisemmassa lipussa oli sama lyhenne latinalaisin kirjaimin.
Toyoji Takahashi

| Henkilötiedot |
| --- | --- | --- |
Koko nimi: Toyoji Takahashi
Syntymäaika: 1913
Syntymäpaikka: Tokio, Japani
Kuolinaika: 5. maaliskuuta 1940
Kansalaisuus:  Japani
Pelipaikka: Hyökkääjä
Junioriseurat
: Tokion keisarillinen yliopisto
Maajoukkue
| 1936 | Japani |  |
Toyoji Takahashi (jap. 高橋 豊二; 1913 Tokio – 5. maaliskuuta 1940) oli japanilainen jalkapalloilija.
Jalkapallomaajoukkue

Takahashi kuului Japanin joukkueeseen kesäolympialaisissa 1936, valittiin Japanilaisen jalkapalloilun Hall of Fameen vuonna 2016.
Turkmenistanin sosialistisen neuvostotasavallan hymni

Turkmenistanin sosialistisen neuvostotasavallan hymni oli Turkmenistanin hymni vuodesta 1946 vuoteen 1997 saakka, vaikka maa itsenäistyi Neuvostoliitosta 1991. Laulun sävelsi Veli Mukhatov ja sanat on kirjoittanut Aman Kekilov.
Tuva Hansen

Tuva Hansen vuonna 1936.
Tuva Hansen (s. 4. elokuuta 1997) on norjalainen jalkapalloilija. Hän on pelipaikaltaan puolustaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa maaliskuussa 2017 Espanjaa vastaan. Hän on pelannut maaliskuun 2024 loppuun mennessä 38 naisten maaottelua ja tehnyt niissä yhden maalin syyskuussa 2022 Belgiaa vastaan. EM-kilpailuissa 2022 hän tuli Norjan ensimmäisessä ottelussa vaihdosta kentälle ja pelasi avauskokoonpanossa kaksi muuta ottelua. MM-kilpailuissa 2023 hän pelasi avauskokoonpanossa Norjan kaikki neljä ottelua.
Hansen on edustanut kotimaansa pääsarjassa Kleppiä kausina 2013 ja 2015–2020, Arna-Bjørnaria kaudella 2014 sekä kaudesta 2021 alkaen Sandvikenia, joka kaudeksi 2022 muutti nimekseen Brann. Hän voitti Norjan-mestaruuden vuosina 2021 ja 2022. Tammikuussa 2023 hän siirtyi saksalaisseura Bayern Müncheniin, joka voitti kauden päätteeksi Saksan-mestaruuden. Hän on pelannut maaliskuun 2024 loppuun mennessä Bundesliigassa 21 ottelua.
Tommy Salo

| Tommy Salo |
| --- | --- |

Henkilötiedot
Syntynyt: 1. helmikuuta 1971 (ikä 53) Surahammar, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  82 kg
Pelaajaura
Pääsarjaura:  1990–2007
Seurat:  Västerås IK (SEL) New York Islanders (NHL) Edmonton Oilers (NHL) Colorado Avalanche (NHL) Modo Hockey (SEL) Frölunda HC (SEL)
NHL-varaus:  118. varaus, 1993 New York Islanders
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Lillehammer 1994 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 1998 | jääkiekko |  |
|  Hopeaa | Suomi 1997 | jääkiekko |  |
|  Hopeaa | Suomi 2003 | jääkiekko |  |
|  Pronssia | Italia 1994 | jääkiekko |  |
|  Pronssia | Norja 1999 | jääkiekko |  |
|  Pronssia | Saksa 2001 | jääkiekko |  |
|  Pronssia | Ruotsi 2002 | jääkiekko |  |
Tommy Mikael Salo (s. 1. helmikuuta 1971 Surahammar, Ruotsi) on ruotsinsuomalainen jääkiekkomaalivahti, joka pelasi NHL:ssä ja edusti Ruotsia useissa arvokisoissa.
Ura

New York Islanders varasi Salon NHL:ään vuoden 1993 varaustilaisuudessa viidennellä kierroksella varausnumerolla 118. Ykkösvahdin asemaan Salo nousi NHL:ssä kaudella 1996–1997. Salo kuului NHL-maalivahtien parhaimmistoon Edmonton Oilersissa 2000-luvun alussa, pelaten All Stars -ottelussa vuosina 2000 ja 2002. Kaikkiaan hän pelasi NHL:ssä 10 kautta, kunnes palasi Ruotsiin vuonna 2004.
Maajoukkueessa Salo oli voittamassa Ruotsille sen ensimmäistä jääkiekon olympiakultaa Lillehammerissa 1994. Loppuottelu ratkesi rangaistuslaukauskilpailussa Salon torjuessa Kanadan viimeisen yrityksen. MM-kisoissa Salo onnistui etenkin vuoden 1998 kisoissa, jossa hän torjui Ruotsin maailmanmestaruuteen torjuntaprosentin ollessa 95,9. Salo valittiin MM-kisojen tähdistökentälliseen 1997, 1998 ja 1999. Salon maajoukkueura muistetaan myös epäonnistumisesta olympialaisten puolivälierässä Salt Lake Cityssä 2002, jossa Valko-Venäjän Uladzimir Kopatsin laukoma kiekko kimposi Salon kypärästä maaliin. Jääkiekon MM-kilpailuiden 2003 puolivälierässä Suomea vastaan Tommy Salo päästi viisi maalia, minkä jälkeen hänet korvasi maalilla Mikael Tellqvist.
Salo lopetti pelaajauransa vuonna 2007.
Yksityiselämä

Salo jäi kesällä 2020 kiinni rattijuopumuksesta, kun hän Ruotsissa törmäsi autollaan kaiteeseen ja verikokeessa häneltä mitattiin 3,06 promillen alkoholipitoisuus veressään. Lukema ylitti törkeän rattijuopumuksen rajan yli kolminkertaisesti. Salo tuomittiin tapauksen johdosta tammikuussa 2021 kahden kuukauden ehdottomaan vankeusrangaistukseen. Hän valitti tuomiosta Ruotsin hovioikeuteen, joka kuitenkin hylkäsi valituksen ja piti tuomion ennallaan.
Peliuran seurat

Västerås IK (Elitserien) (1990–1994)
Denver Grizzlies (IHL) (1994–1995)
New York Islanders (NHL) (1994–1999)
Utah Grizzlies (IHL) (1995–1996)
Edmonton Oilers (NHL) (1998–2004)
Colorado Avalanche (NHL) (2003–2004)
Modo (Elitserien) (2004–2005)
Frölunda HC (Elitserien) (2004–2007)
Totuus (täsmennyssivu)

Totuus tarkoittaa muun muassa seuraavia:
totuus, sanan perusmerkitys vastaamassa todellisuutta
Totuus, puolue Jemenissä
Totuus (La Vérité), Henri-Georges Clouzot'n ohjaama elokuva vuodelta 1960, pääosassa Brigitte Bardot
Totuus, amerikansuomalainen lehti 1920–1929
Karjalan Sanomien nimi vuosina 1940–1955
Tieling

| Tieling (铁岭市, Tiělǐng Shì) |
| --- | --- |
 Tielingin sijainti Liaoningissa, alla sijainti Kiinassa.
 Tieling
 Koordinaatit: 42°18′N, 123°51′E 
Valtio:  Kiina
Maakunta:  Liaoning
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  12 966 km²
Väkiluku (2010):  2 717 732
Aikavyöhyke:  UTC+8
Postinumero:  112000
Suuntanumero(t):  024
Rekisterikilpi:  辽M
 
 www.tieling.gov.cn 
Infobox OKVirheellinen NIMI-arvo: 
Tieling (kiin. 铁岭市, pinyin: Tiělǐng Shì) on prefektuuritason kaupunki Kiinan Liaoningin maakunnan pohjoisosassa. Kaupungin keskusta sijaitsee linnuntietä noin 55 kilometriä maakunnan pääkaupunki Shenyangista koilliseen. Prefektuurin pinta-ala on 12 966 neliökilometriä ja väkiluku 2,72 miljoonaa (2010).
Kaupunki rajoittuu pohjoisessa Sipingin, idässä Liaoyuanin, etelässä Fushunin, sekä lännessä Shenyangin ja Tongliaon prefektuuritason kaupunkeihin.
Hallinnollinen jako

Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):
Galleria

Tielingin kaupungintalo.
Longshouvuoren portti.
Yingang shuyuan (vanha oppilaitos).
Chaijoen tekojärvi.
Aiheesta muualla

Kuvia tai muita tiedostoja aiheesta Tieling Wikimedia Commonsissa
Tielingin hallinnollinen jako.
Thrill the World

Thrill the World 2008 Austin, Texas
Thrill the World on vuonna 2006 ensi kerran järjestetty tanssitapahtuma ympäri maailmaa. Sen tarkoituksena on rikkoa maailman suurimman joukkotanssin maailmanennätys tanssimalla Michael Jacksonin "Thriller". Thrill the World järjestetään kaikkialla maailmassa samaan aikaan ja tanssi tanssitaan samalla kellonlyömällä.
Thrill the World 2006, 2007, 2008 > 2006

Vuoden 2006 TTW oli ensimmäinen TTW ikinä, ja siihen osallistui 62 ihmistä ja se teki rikkoi ennätyksen "Largest Thriller Dance" [suurin Thriller-tanssi].
Thrill the World 2006, 2007, 2008 > 2007

Vuonna 2007 Thriller oli saanut enemmän julkisuutta ja siihen osallistui 1 722 henkilöä jotka tanssi 52 eri kaupungissa Thrillerin 27. ja 28. lokakuuta.
Vuonna 2007 perustettiin myös Thrill the Worldin virallinen kotisivu. Se sai silloin kaksi maailmanennätystä; Largest Simultaneous Thriller Dance ja the World Records Academy & the Record Holders Republic.
Thrill the World 2006, 2007, 2008 > 2008

Vuoden 2008 TTW tanssittiin 26. lokakuuta Australiassa, Kanadassa, Isossa-Britanniassa, Saksassa, Irlannissa, Saudi-Arabiassa, Uudessa-Seelannissa, Skotlannissa, Yhdysvalloissa ja Walesissa. Silloin sen järjesti kanadalainen Ines Markelle. Silloin Thrilleriä tanssi 4 179 ihmistä.
Thrill the World 2006, 2007, 2008 > Vuoden 2009 Thrill the World

Vuoden 2009 TTW järjestettiin 24. ja 25. lokakuuta välisenä yönä kello 3.30 (suomen aikaa). Tämä oli Suomen ensimmäinen Thrill the World ja se oli Helsingin rautatientorilla, ja siihen osallistui 90 henkilöä, nykyisen tiedon mukaan noin 23 000 maailmanlaajuisesti.
Thrill the World 2006, 2007, 2008 > 2010

Thrill The World järjestettiin 24. lokakuuta 2010 klo 02:00 Tampereella Keskustorilla sekä Helsingissä Rautatientorilla.
Thrill the World 2006, 2007, 2008 > 2011

Thrill The World järjestettiin Helsingissä 29.10.2011 rautatietorilla klo: 17. Tanssijoita oli tällöin 55. Yhteensä maailmalla oli 12 297 tanssijaa 29:ssä maassa.
Thrill the World 2006, 2007, 2008 > 2012

Thrill The World järjestettiin 27.10. klo 22.00 Tampereen keskustorilla. Tällöin rikottiin Suomen ennätys, sillä tapahtumassa oli mukana 124 tanssijaa.
Thrill the World 2006, 2007, 2008 > 2013

Thrill The World -tapahtuma järjestettiin 26.10.-27.10. välisenä yönä klo. 00:00 Imatralla Koskenpartaan lavalla ja Tampereen keskustorilla.
Aiheesta muualla

Kuvia tai muita tiedostoja aiheesta Thrill the World Wikimedia Commonsissa
Toyonaka

| Toyonaka-shi (豊中市) |
| --- | --- |
 Toyonakan kaupunkia
 lippu:  Sinetti
 Toyonakan sijainti Osakan prefektuurissa
 Koordinaatit: 34°46′53″N, 135°28′11″E 
Valtio:  Japani
Alue:  Kansai
Prefektuuri:  Osakan prefektuuri
Hallinto:  
 – Pormestari:  Keiichirō Asari
Pinta-ala:  
 – Kokonaispinta-ala:  36,38 km²
Väkiluku (2014):  394 823
 – Väestötiheys:  10 853 as./km²
Symbolit:  
 – Puu:  Osmanthus fragrans var. aurantiacus
 – Kukka:  Ruusu
 
 http://www.city.toyonaka.osaka.jp/ 
Infobox OKVirheellinen NIMI-arvo: 
Toyonaka (jap. 豊中市, Toyonaka-shi) on Japanin kaupunki Honshūn saarella Kansain alueella Osakan prefektuurissa. Se sijaitsee prefektuurin pohjoisosassa aivan Osakan kaupungin pohjoispuolella ja rajautuu lännessä Hyōgon prefektuurin Amagasakin ja Itamin kaupunkeihin. Kaupungin etelärajalla virtaa Kanzakijoki. Toyonakassa on 394 823 asukasta (vuonna 2014) ja sen pinta-ala on 36,38 neliökilometriä. Se on valittu yhdeksi Japanin ydinkaupungeista.
Vuonna 1889 Japanin kunnallishallinnon perustamisen yhteydessä syntyi Toyonakan kyläkunta Toyoshiman piirikunnan viiden kyläkunnan liittyessä yhteen. Uudelle kunnalle annettiin nimi ”Toyonaka” (naka tarkoittaa ’keskellä’), koska se sijaitsi piirikunnan keskiosassa. Myöhemmin kyläkunnasta tehtiin maaseutukaupunki, ja kaupunkioikeudet Toyonaka sai vuonna 1936 maaseutukaupungin ja kolmen ympäröivän kyläkunnan kuntaliitoksen myötä. Kaupunki on kasvanut nopeasti Osakan nukkumalähiönä, esimerkiksi valtavan Senri New Town -aluerakentamishankkeen myötä. Osakan kansainvälinen lentoasema sijaitsee osittain Toyonakan alueella.
Aiheesta muualla

Kuvia tai muita tiedostoja aiheesta Toyonaka Wikimedia Commonsissa
Toyonakan kaupungin internetsivut (japaniksi)
Toyooka (Nagano)

| Toyooka |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Pinta-ala:  
 – Kokonaispinta-ala:  76,79 km²
Väkiluku (2020):  6 430
 – Väestötiheys:  83,73 as./km²
Infobox OKVirheellinen NIMI-arvo: 
Toyooka (jap. 豊丘村, Toyooka-mura) on kyläkunta Japanin Naganon prefektuurissa. Siellä asuu 6 430 asukasta, sen väestötiheys on 83,73 asukasta neliökilometrillä ja pinta-ala 76,79 neliökilometriä. Väkiluku laski vuosina 2015-2020 puolella prosentilla.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 7 169 |  |
| 2000 | 7 221 | +52 |
| 2005 | 7 068 | -153 |
| 2010 | 6 819 | -189 |
| 2015 | 6 592 | -227 |
| 2020 | 6 430 | -162 |
Toivo Marttala

Toivo Emanuel Marttala (12. syyskuuta 1922 Lapua – 19. syyskuuta 2010 Keuruu) oli suomalainen helluntalaisliikkeen saarnaaja ja kirjailija.
Marttalan vanhemmat olivat työmies Jaakko Vihtori Marttala ja Sanna Maria Salomäki. Hän oli naimisissa vuodesta 1947 Rauha Astrid Bluménin kanssa.
Marttala toimi saarnaajana 18-vuotiaasta alkaen ensin Salossa ja sodan jälkeen Kouvolassa ja Voikkaalla. Hän oli saarnaajana 1956–1974 Pohjois-Karjalassa ja viimeksi vuodesta 1974 Kuopiossa. Eläkkeelle jäätyään hän oli vielä Lehijärvellä raamattuopiston johtajana ja opettajana.
Teoksia

Silta yli kuilun : romaani. Ristin Voitto, Tikkurila 1966
Kuin väkevä virta : romaani. Ristin Voitto, Tikkurila 1969
Takamäen vaarin testamentti. Ristin Voitto, Tikkurila 1970
Kuopion Eelimseurakunta 1927-1977. Kuopion helluntaiseurakunta, Kuopio 1977
Tullilaitoksen ansioristi

Tullilaitoksen ansioristi
Tullilaitoksen ansioristi on Suomen tullin myöntämä kunnianosoitus, joka perustettiin vuonna 2004 presidentti Tarja Halosen antamalla asetuksella. Sitä voidaan myöntää tunnustuksena ansioituneesta työstä tullin palveluksessa. Myös tullilaitoksen ulkopuoliset tahot voivat saada kunnianosoituksen, mikäli he ovat toiminnallaan hyödyttäneet tullia. Saajan ei tarvitse olla Suomen kansalainen.
Kunnianosoitusta myönnetään neljässä luokassa:
ansioristi soljen kera
ansioristi
ansiomitali soljen kera
ansiomitali
Tielampi (Perho)

| Tielampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho, Kivijärvi
Koordinaatit:  63°14′45″N, 24°45′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskuoja:  oja Kivipäähän 
Järvinumero:  14.456.1.007
Mittaustietoja
Pinnankorkeus:  188,4 m  
Pituus:  450 m  
Leveys:  180 m  
Rantaviiva:  1,237 km  
Pinta-ala:  5,362 ha  
Saaria:  ei saaria 
 fiTielampi 
Tielampi tai Tielammi on Keski-Pohjanmaalla Perhossa ja Kivijärvellä Kuusjärven lähellä sijaitseva lampi.
Maantietoa

Lampi on 450 metriä pitkä, 180 metriä leveä, ja sen pinta-ala on 5,4 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Koirajoen valuma-alueeseen (14.456) se kuuluu. Lammen vedenpinnan korkeus on 188,4 metriä mpy.
Toy-Box

Toy-Box vuonna 2019.
Toy-Box oli erityisesti 1990-luvun lopussa ja 2000-luvun alussa vaikuttanut tanskalainen yhtye. Yhtyeen laulajina olivat Anila Mirza (s. 8. lokakuuta 1974) ja Amir El-Falaki (s. 12. elokuuta 1973). Yhtyeen tunnetuimpia kappaleita ovat muun muassa "The Sailor Song", "Best Friend" ja "Tarzan & Jane".